da da da da da en sv sv da en da da da da da nb da da da sv nb nb de da nb de en da da da da da da nb da en en da da da nb da da da da nl da da da de da nb da da da da da da da da da da da sv da nb et da tr da tr en de en sv da da et da da sv sv nb da en da da nb da da da da da en da da en nb da da en ro nb da da en da nb da da en da da da da da da da da da da en da en da es en sv sv da en da da da da da nb da da da sv nb nb de da nb de en da da da da da da nb da en en da da da nb da da da da nl da da da de da nb da da da da da da da da da da da sv da nb et da tr da tr en de en sv da da et da da sv sv nb da en
Lokalhistorie fra Ørslev Sogn pr. Vordingborg
Der har igennem tiden været flere forskellige slagterforretninger i Ørslev. En af dem var Sindahls slagterforretning på nuværende adresse Ørslevvej 112, matrikel 56b.
Denne forretning eksisterede fra 1935 til 1958 og ejedes af Viggo Sindahl og hans hustru Anna Margrethe f. Nielsen
Viggo Sindahl var søn af Frederik Adolf Sindahl og Dorthea Sindahl der i en lang årrække ejede Bagergården med tilhørende mølle.
Anna Margrete var Datter af af Christian Nielsen og Mette Marie f. Hansen der drev en høkerbutik i Øster Egesborg.
Viggo Sindahl og Anna Margrethe Nielsen blev gift i 1911 og samme år købte de ejendommen på matrikel 8d. med nuværende adresse Ørslevvej 143. I folketællingerne nævnes Viggo som slagtermester, så de har formentligt drevet en slagterforretning herfra.
I starten af 1930erne afhændes denne ejendom til en anden slagtermester Viggo Frederik Johansen, som har slagtervirksomhed her i en lang årrække derefter.
Viggo Sindahl og hustru Anna Margrethe køber istedet en tom grund på Ørslevvej matrikel 56b og får her i 1935 bygget en rødstensvilla med en lille slagterbutik. Denne butik eksisterer til 1958.
På Ørslevvej 112 var der indtil 1958 slagterbutik. Dette luftfoto er fra 1959, kort tid efter butikken er lukket. Sylvest Jensen luftfoto, 1959. Det Kongelige Bibliotek.
Marianne Sindahl der er barnebarn til Viggo og Anna Margrethe Sindahl kan fortælle følgende:
Født 22 september 1887
Død 23 august 1972
Anna Margrete Født Nielsen
Født 20 november 1889
Død 16 marts 1965
Gift 1 marts 1911 i Øster Egesborg
Gravlagt på Ørslev Kirkegård
De fik 4 børn. Asta Dorothea Maria, Ulla Kirstine Agnethe, Gerda Kirstine Agnethe og Bernt Helmer.
Huset med slagterbutikken på Ørslevvej 112 i Ørslev blev bygget i 1935. Butikken lukkes ned i 1958. Huset overtages af sønnen og var i familiens eje indtil år 2017.
Om livet i slagterbutikken
Anna passede slagterbutikken mens slagter-Viggo kørte med hest og vogn ud til bønderne og slagtede grise m.m. Kødpakker blev opbevaret i Frysehuset på Svingkærvej.
De købte råvarer fra fabrikken Mayo i Vordingborg og Anna lavede salater færdige til salg.
Hendes leverpostej var meget populær og solgte godt samt de lækre sprøde flæskesvær, hvor man kunne købe en stor pose for 1 kr.
Sommetider blev der byttehandlet lidt kødpakker for æg, brød, høns m.m.
Der var i byen dengang 3 slagterbutikker, så der var også konkurrence om at gøre sit bedste for at få flest kunder.
Slagterbutikken på Ørslevvej 112. Facaden ud mod Ørslevvej. Butikken havde på dette tidspunkt telefon. Læg mærke til skiltet på døren: "V Sindahl Tlf 54". Der er ingen datering på billedet, men ud fra slyngplanternes udstrækning på facaden, som er nogenlunde identisk med luftfotoet fra 1959 kunne man tænke sig at billedet er taget kort før butikken lukker i 1958. Billedet er venligst stillet til rådighed af Marianne Sindahl.
Slagterbutikken Ørslevvej 112. Det må være Slagtermester Viggo Sindahl der står i døren. Der findes ingen datering af billedet, men et forsigtigt bud kan være at det er taget 1945-1955. Billedet er venligst stillet til rådighed af Marianne Sindahl.
Slagterbutikken på Ørslevvej 112. Det er formodentligt slagtermesterens egen hest og vogn. Datering er ukendt, men er godt bud er 1940-1950. Billedet er venligst stillet til rådighed af Marianne Sindahl.
Hej Birte. Jeg har også et maleri, som er malet af Johansen. Det er en gave fra Dagmar til min mo Læs mere
Michael Christensen, Almuegaarden, Blangslev, Snesere menes at stamme fra denne gård ? Læs mere